Moje Đakovo

Sasvim običan kviz vol. 8
2026-01-15 19:30 - 22:30 (Europe/Zagreb) | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Stiže nam osmo izdanje „Sasvim običnog kviza“!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Četvrtak, 18. prosinca 2025.
Početak u 19:30 sati
Prijavit se možete ovdje: https://forms.gle/G9xUaxbFgXv2ZNgHA

11. WineOs by Graševina Croatica
2026-01-16, 2026-01-17 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Siječanj će na istoku ponovno imati okus vina, a donosi nam ga jedanaesto izdanje najvećeg vinskog događaja u istočnoj Hrvatskoj – WineOS by Graševina Croatica, koji će se održati 16. i 17. siječnja 2026. godine u Gospodarskom centru Osječko-baranjske županije.
U svom jedanaestom izdanju WineOS će s partnerima ponovno podići ljestvicu brojnim novitetima koji očekuju izlagače i poslovne posjetitelje te sve druge goste sajma.
Pripremili su:

veći broj izlagačkih pozicija
rekordan broj izlagača, proizvođača, tvrtki i brendova
vrhunske radionice
degustaciju hrane koju će na sajmu pripremati ponajbolji chefovi
po drugi put posjetitelji biraju najbolja vina manifestacije
brojne nagrade, kvizove i druga iznenađenja
.

Sljedećih mjeseci obavještavat ćemo vas o brojnim detaljima, a
sve novosti vezane za WineOS možete pratiti i na mrežnom mjestu Festivala (https://wineos.biz).
Rezervirajte datume, zapratite njihove društvene mreže i event, očekujte vrhunski poslovno-turistički-edukcijski događaj i naravno, puno poznatih lica, sjajnu zabavu i nikad više vina i drugih proizvoda spremnih za degustiranja.

Pokladno jahanje u Širokom Polju
2026-01-18 | Široko Polje, Široko Polje, Široko Polje, Hrvatska, 314000, Croatia (Local Name: Hrvatska)
Konjogojska udruga Široko polje poziva vas na tradicionalno Pokladno jahanje koje će se održati
18. siječnja 2026.
Okupljanje jahača: od 10:00 sati na terenu udruge
Polazak povorke: u 12:00 sati
Po završetku povorke slijedi zajednička večera uz tamburaše.
Foto: Tamara Povoljnjak

Blagoslov nadbiskupijskih vinograda i mladog vina
2026-01-22 12:00 - 13:00 | Trnava, Trnava, Trnava, Hrvatska, 31400, Croatia (Local Name: Hrvatska)
Đakovačko-osječki pomoćni biskup Ivan Ćurić, u četvrtak, 22. siječnja, na spomendan sv. Vinka, blagoslovit će vinograde Đakovačko-osječke nadbiskupije u Trnavi s početkom u 12:00 sati.
Nakon blagoslova loze i trsova u postrojenjima Nadbiskupijskog vinskog podruma uslijedit će blagoslov mladoga vina.
Foto: Đakovačko-osječka nadbiskupija

Predstavljanje znanstvene monografije "Sanonit iz Osijeka - književno stvaralaštvo za djecu Ante Gardaša""
2026-01-27 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U monografiji je prikazano stvaralaštvo za djecu Ante Gardaša. Podijeljena u četiri cjeline s obzirom na autorove vrstovne preokupacije. Najveći je dio ove monografije posvećen Gardaševim romanima po kojima je najpoznatiji i koji čine središnji dio njegova opusa. Pogledom na njegove romane istaknuta je žanrovska raznolikost toga dijela opusa te najvažnija obilježja koja povezuju romane i čine temelj autorove poetike.
Doc. dr. sc. Vedrana Živković Zebec, izv. prof., rođena je 1982. u Zagrebu. Osnovnu školu i opću gimnaziju završila je u Đakovu. Na studiju Hrvatskoga jezika i književnosti na Filozofskom fakultetu u Osijeku diplomirala je 2006. godine. Akademske godine 2006./2007. upisala je Poslijediplomski sveučilišni studij Književnost i kulturni identitet na Filozofskom fakultetu u Osijeku. Doktorirala je 7. svibnja 2014. godine s temom Romani Ante Gardaša u kontekstu hrvatske dječje književnosti pod mentorstvom prof. dr. sc. Ane Pintarić. Redovno sudjeluje na domaćim i inozemnim znanstvenim konferencijama i objavljuje znanstvene radove u domaćim i inozemnim časopisima i zbornicima konferencija. U svojstvu znanstvene suradnice sudjelovala je na GIP-projektu br. 57338369 Spuren deutscher Sprache, Literatur und Kultur in Kroatien – von den Anfängen bis in die Gegenwart (Tragovi njemačkoga jezika, književnosti i kulture na tlu Hrvatske – od početaka do današnjice). Članica je Hrvatske udruge istraživača dječje književnosti.

Sasvim običan kviz vol. 9
2026-01-29 19:30 - 22:00 | Hrvatska
Stiže nam deveto izdanje „Sasvim običnog kviza“!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Četvrtak, 29. siječnja 2026.
Početak u 19:30 sati
Prijavit se možete ovdje: https://forms.gle/G9xUaxbFgXv2ZNgHA

Noć muzeja u đakovačkoj Gimnaziji A. G. Matoša
2026-01-30 18:00 - 21:00 | Gimnazija A. G. Matoša, Gimnazija Antuna Gustava Matoša MS, Đakovo, Hrvatska, 31400, Croatia (Local Name: Hrvatska)
U petak, 30. siječnja, od 18:00 do 21:00, Gimnazija A. G. Matoša u Đakovu otvara svoja vrata u sklopu Noći muzeja, pretvarajući školu u prostor živog znanja, interakcije i otkrivanja.
Posjetitelje očekuje večer u kojoj eksponati „progovaraju“, igre poučavaju, a učenje poprima muzejski karakter. Program je osmišljen za sve uzraste te obuhvaća niz radionica, izložbi i glazbeni program, s ciljem da se znanje doživi na drugačiji, pristupačan i zabavan način.
Radionice obuhvaćaju teme iz povijesti, znanosti, matematike, jezika, umjetnosti, financijske pismenosti i suvremenih tehnologija. Kroz interaktivne aktivnosti sudionici istražuju ulogu rijeka u razvoju civilizacija, svijet nenewtonovskih tekućina, osnove kriptografije uz Enigmu, načine računanja prije kalkulatora, svakodnevni život starih Rimljana, hrvatski znakovni jezik, likovno stvaralaštvo, značenje boja u društvu te kritičko promišljanje o tekstovima koje piše umjetna inteligencija. Posebno mjesto zauzima edukativna društvena igra o financijskoj sigurnosti koju su osmislili učenici škole.
U sklopu izložbenog programa predstavljena je izložba Refleksije – Đakovo nekad i danas, rezultat interdisciplinarnog rada učenika koji povezuje prošlost i sadašnjost grada, s naglaskom na gradske prostore i kulturu sjećanja. Program Kad umjetnost oživi pretvara školu u „živi muzej“ u kojem učenici utjelovljuju umjetnike, znanstvenike i povijesne osobe, potičući posjetitelje na aktivno sudjelovanje kroz monologe, QR kodove i mini-kvizove.
Večer će zaokružiti koncert učenika Gimnazije A. G. Matoša, koji će publici predstaviti raznolik i inspirativan glazbeni program.
Noć muzeja u đakovačkoj Gimnaziji A. G. Matoša poziv je svim građanima da školu dožive kao mjesto susreta znanja, kreativnosti i zajedništva.

Noć muzeja u Muzeju Đakovštine
2026-01-30 18:00 - 23:30 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Muzej Đakovštine i ove godine sudjeluje u manifestaciji Noć muzeja, koja će se održati 30. siječnja 2026. godine, na adresi Ante Starčevića 34, Đakovo. Ulaz je besplatan za sve posjetitelje.
Program započinje u 18:00 sati pričom za djecu „Izgubljena lutkica“, dok u 19:00 sati slijedi otvorenje izložbe „Bertuchovo slikovno carstvo“.
Tijekom cijele večeri posjetitelji će moći sudjelovati u bogatom i raznolikom programu. Očekuje vas arheološka tražilica „Pronađi me, ako možeš!“, projekcija „Lokalni eter“, stručno vodstvo muzejskim postavima, kao i niz radionica. U etnografskom postavu održat će se radionica „Tradicija u rukama: spremanje šokice“, dok će u povijesnom postavu posjetitelji moći sudjelovati u radionici „Srednjovjekovna kuhinja“.
Cijelu večer bit će otvorene i izložbe „Arheološke cimelije Đakovštine“, kao i stalni muzejski postavi.
Program Noći muzeja u Muzeju Đakovštine:
18:00 „Izgubljena lutkica“ – pričaonica za djecu. Andrea Heđi
18:00 „Tradicija u rukama: spremanje Šokice“, radionica za djecu. Ivana Dević
18:00 Mateo Dragičević i Dubravka Scharmitzer: Srednjovjekovna kuhinja : U suradnji s učeničkom zadrugom Strossmayer Srednje strukovne škole A. Horvata
18:00 LOKALNI ETER – prilozi Radiotelevizije Đakovo. Mateo Dragičević
18:00 ARHEOLOŠKI POSTAV: Pronađi me ako možeš – Potraga za likovima iz prošlosti kroz arheološki postav Muzeja Đakovštine. Jelena Boras
18:00 ARHEOLOŠKE CIMELIJE ĐAKOVŠTINE – Deset pričica iz arheologije i prošlosti Đakovštine. Jelena Boras
19:00 OTVORENJE IZLOŽBE „Bertuchovo likovno carstvo“. Autorica: Kristina Gverić, viša kustosica Hrvatskog školskog muzeja
Foto: Grad Đakovo

Noć muzeja u Spomen-muzeju biskupa J. J. Strossmayera
2026-01-30 18:00 - 23:30 | Spomen-muzej biskupa Josipa Jurja Strossmayera, Spomen-muzej biskupa Josipa Jurja Strossmayera, Đakovo, Hrvatska, 31000, Croatia (Local Name: Hrvatska)
Program Noći muzeja u Spomen-muzeju biskupa J. J. Strossmayera obuhvaća predstavu za djecu (4+) „Tunja“ prema motivima pjesme Grigora Viteza, izložbu „Kiparski izričaji vjere“ akademskog kipara Damira Mataušića u prostoru kripte katedrale, izložbu fotografija „Đakovo kroz vrijeme“ ostvarenu u suradnji s Foto-kino klubom Đakovo te razgledavanje stalnog postava muzeja.
Sastavni dio programa su i slastičarske radionice prema izvornim receptima iz arhivske građe Nadbiskupijskog arhiva u Đakovu, kao i koncert učenika Osnovne glazbene škole.

Program
18.00 – 18.40
TUNJA (PREMA MOTIVIMA PJESME GRIGORA VITEZA „KAKO ŽIVI ANTUNTUN“)
Predstava se dramaturški oslanja na poznatu Vitezovu pjesmu, ali će se koristiti i druge kreativne ideje i maštarije. Glumac će istraživati od nemogućeg moguće, obuhvatiti dio pjesme, ali i dodati nove nespomenute nelogičnosti. Predstava će afirmirati temeljne ljudske vrijednosti, poticat će djecu na igru, smijeh i zabavu te kroz interaktivne dijelove razbijati dječje strahove.

18.00 – 20.00
KIPARSKI IZRIČAJI VJERE
Izložba akademskog kipara Damira Mataušića u kripti katedrale sv. Petra u Đakovu. Izložba koja spaja duhovnost i suvremenu umjetnost. Četvrta je to izložba u kripti i nastavak suradnje institucija Đakova i Splita na projektu „Strossmayerovim putem“.

18.00 – 22.00
ĐAKOVO KROZ VRIJEME
Izložba fotografija iz arhive, realizirana u suradnji s Foto-kino klubom Đakovo.

18.00 – 22.00
STALNI POSTAV
Muzej čuva i izlaže predmete vezane za život i djelovanje biskupa Josipa Jurja Strossmayera. Sadrži likovnu zbirku, sarkalnu zbirku, te zbirku knjiga i dokumenata.

19.00 – 21.00
JELOVNICI PRONAĐENOG VREMENA
Učenice slastičarke i nastavnice SSŠ Antuna Horvata održat će slastičarske radionice u kojima će se izrađivati autentični suvenir – paprenjak u obliku medaljona s likom Josipa Jurja Strossmayera, prema posebno izrađenom kalupu, kao i radionicu pripreme povijesne slastice „Povarak od oraha s vinskim šatoom“, prema izvornom receptu iz jelovnika iz doba biskupa Akšamovića.

20.00 – 21.00
KONCERT
Koncert učenika Osnovne glazbene škole pri Osnovnoj školi “Ivan Goran Kovačić”.

Duhovna obnova u Župi Dobrog Pastira pod vodstvom fra Stjepana Brčine
2026-02-02 18:00 - 21:00 | Crkva Dobrog Pastira, Crkva Dobrog Pastira, Đakovo, Hrvatska, 31400, Croatia (Local Name: Hrvatska)
U Župi Dobri Pastir u Đakovu u ponedjeljak, 2. veljače 2026. godine, održat će se duhovna obnova koju će predvoditi fra Stjepan Brčina.
Program započinje u 18:00 sati, a uključuje svetu misu, klanjanje i slavljenje, dok će krunica prethoditi misnom slavlju.
Duhovna obnova namijenjena je svim vjernicima koji žele zastati, obnoviti svoju vjeru i produbiti osobni odnos s Bogom kroz molitvu i zajedništvo.
Foto: ilustracija/Flickr

Proslava Svijećnice i Dana posvećenog života u đakovačkoj katedrali
2026-02-02 18:30 - 20:00 | Hrvatska
Blagdan Prikazanja Gospodinova ili Svijećnica i Dan osoba posvećenoga života, u ponedjeljak, 2. veljače u đakovačkoj će se katedrali svečano proslaviti na večernjoj misi u 18:30 sati uz blagoslov svijeća. Misu predvodi đakovačko-osječki pomoćni biskup Ivan Ćurić. Slavlju će uz vjernike Đakova nazočiti i Milosrdne sestre sv. Križa.
Foto: Moje Đakovo

Predstavljanje knjige „My Way Around the World“
2026-02-06 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Gradska knjižnica Đakovo poziva na putopisno predavanje i predstavljanje knjige „My Way Around the World“ autora i jedriličara Saše Fegića.
Saša Fegić govorit će o svojoj dvogodišnjoj plovidbi oko svijeta na legendarnoj desetmetarskoj jedrilici Hir 3. Tijekom putovanja prešao je više od 39.000 nautičkih milja, oplovio pet oceana te prošao rutu oko tri velika rta – Rta Dobre nade, Rta Leeuwina i Rta Horna. Predavanje donosi snažnu osobnu priču o slobodi, izdržljivosti i snazi ljudske volje.
Predavanje će se održati u petak, 6. veljače 2026. godine u 18:00 sati, u Gradskoj knjižnici Đakovo, Bana J. Jelačića 30.
Organizator događanja je Slavonska mornarica – čovjek, more, vjetar.

32. Đakovački bušari
2026-02-07 | Đakovo, Đakovo, Đakovo, Hrvatska, 31400, Croatia (Local Name: Hrvatska)
veljače 2026. – SUBOTA

9:00 – 17:00 – BUŠARENJE
Prezentacija i prodaja tradicionalnih i autohtonih proizvoda, ulični zabavljači: slikar, žongler, štuler, mini biker; facepainting, vinski kutak
Lokacija: Ulica pape Ivana Pavla II. (Korzo)

10:00 – 12:00 – MASKIRAONICA – RADIONICE ZA DJECU
Izrada maski za lice nadahnutih tradicijom i bučnih rekvizita
Lokacija: Gradska knjižnica i čitaonica Đakovo

11:00 – IZLOŽBA
„Alaj ću se imena mi moga, nabušarit za života svoga“ – tradicijske maske Đakovštine
Autorice: Ivana Dević, mag. ethnol. et anthrop. et paed., Muzej Đakovštine, Ana-Marija Sarić i Matea Mijatović, KUD Zora Piškorevci
Lokacija: Kuća Reichmann

15:00 – POKLADNA POVORKA ULICAMA GRADA
Splitska ulica – Trg Josipa Jurja Strossmayera – Ulica pape Ivana Pavla II. – Trg dr. Franje Tuđmana – Ulica pape Ivana Pavla II. – Dvorište kuće Reichsmann
Ceremonijal primopredaje ključeva Grada Đakova ispred zgrade Gradske uprave

17:00 – dodjela nagrada i glazbeni program:
MEJAŠI
Lokacija: Dvorište kuće Reichsmann

Seminar za bračne parove "Kroz krizu do nade"
2026-02-07 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Bračna i obiteljska savjetovališta Đakovačko-osječke nadbiskupije, uz podršku Pastoralnog centra Đakovačko-osječke nadbiskupije, organiziraju 13. seminar za bračne parove pod nazivom „Kroz krizu do nade“ koji će se održati u subotu, 7. veljače 2026. godine, s početkom u 9 sati, u prostorima Katoličkog bogoslovnog fakulteta u Đakovu te u katedrali sv. Petra. Seminar se održava u ozračju Svjetskog dana braka, a ujedno je dio pripremnih aktivnosti za Nacionalni dan obitelji osoba s invaliditetom 2026. u Aljmašu i Osijeku.
Prijave su obvezne i otvorene do 1. veljače putem obrasca dostupnog na poveznici https://forms.gle/hj5W9WTJnty6hZPAA li skeniranjem QR koda na plakatu seminara.
Prijave su moguće i putem telefona 035 / 416 – 116 ili e-pošte son@djos.hr , a na iste kontakte sudionici se mogu obratiti i za sva dodatna pitanja i informacije.
Kotizacija za sudjelovanje iznosi 20 eura po paru ili 10 eura po osobi, dok je sudjelovanje za djecu besplatno. Kotizacija se plaća na sam dan seminara, a prethodne uplate nisu potrebne. Za djecu sudionika bit će organizirano čuvanje i animacija, kako bi roditelji mogli sudjelovati u programu.
Foto: ilustracija/Pixabay

32. Đakovački bušari
2026-02-08 | Piškorevci, Piškorevci, Piškorevci, Hrvatska, 31417, Croatia (Local Name: Hrvatska)
veljače 2026. – NEDJELJA

11:00 – Pokladno jahanje
Lokacija: Piškorevci

Breathwork Detox radionica
2026-02-13 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
U Đakovu će se u petak, 13. veljače 2026. godine, održati Breathwork Detox radionica pod nazivom „Ljubav je u tebi – osvijesti ju dahom“. Radionica će se odvijati u prostoru Healthy Fit centra u terminu od 20 do 22 sata.
Riječ je o vođenoj radionici svjesnog disanja koja sudionicima omogućuje dublje povezivanje sa sobom, otpuštanje emocionalnih i mentalnih blokada te postizanje unutarnje ravnoteže.
Radionicu vodi dr. sc. Ivana Ćatić, certificirana Breathwork Detox facilitatorica s dugogodišnjim iskustvom u radu na osobnom razvoju i svjesnom disanju.
Cijena sudjelovanja iznosi 30 eura, a povodom Valentinova organizirana je posebna akcija prema kojoj sudionici koji dovedu partnera ili partnericu ostvaruju besplatno sudjelovanje za sebe (1 + 1 gratis).
Prijava je obavezna, a zainteresirani se mogu prijaviti putem telefona na broj 098 977 4640 ili putem e-pošte na adresu icatic@breathworkdetox.com.

Seminar za parove
2026-02-14 17:00 - 22:00 | Evanđeoska pentekostna crkva “Radosna vijest”, Ul. Matije Gupca 46, Đakovo, Hrvatska, 31400, Croatia (Local Name: Hrvatska)
U sklopu inicijative Tjedan braka Evanđeoska pentekostna crkva „Radosna vijest“ organizira seminar za bračne parove koji će se održati u Đakovu.
U razdoblju od 7. do 14. veljače u 26 zemalja svijeta obilježava se Tjedan braka – međunarodna inicijativa koja se od 1997. godine provodi s ciljem promicanja kvalitetnih bračnih odnosa i jačanja partnerske povezanosti.
U sklopu ove inicijative, Evanđeoska pentekostna crkva „Radosna vijest“ Đakovo organizira seminar i večeru za bračne parove pod nazivom „Počinje od mene“.
Seminar će voditi Davor i Sandra Kukec, bračni savjetnici s više od 20 godina iskustva u radu s bračnim parovima.
Događaj će se održati u petak, 14. veljače, s početkom u 17:00 sati, u prostoru Evanđeoske pentekostne crkve „Radosna vijest“ u Đakovu (M. Gupca 46).
Cilj seminara je potaknuti bračne parove na osobnu odgovornost, bolju komunikaciju i izgradnju međusobnog povjerenja.
Za više informacija i prijave:
dtkolarik@hotmail.com
098/529-216 (Tijana Kolarik)

Koncert pod maskama
2026-02-16 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U Gradskoj knjižnici i čitaonici Đakovo u ponedjeljak, 16. veljače 2026. godine s početkom u 19 sati održat će se koncert pod nazivom Koncert pod maskama u izvedbi polaznika Glazbene škole Arija.

Predstavljanje knjige "Haglovi"
2026-02-17 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Mračna, napeta i potresna priča o osami, žudnji i tankoj liniji između ljubavi i opsesije.
Nakon selidbe u osamu vikendice na rubu šume Dina želi pronaći mir za pisanje i iscijeliti se od vlastitih demona. Utjehu joj pružaju vrt, hrvatski ovčar Veles i tišina šume – sve dok se u njezin život ne uplete zagonetni lovočuvar Nikola. Njihovi susreti isprva joj donose iščekivanje i nadu, no ubrzo se pretvaraju u vrtlog zbunjujućih osjećaja, tajni i sumnji.
Dok se Dinina opsesija produbljuje, granica između stvarnog i umišljenog sve se više briše. Kada počnu nestajati dani iz sjećanja, a šuma se pretvori u labirint noćnih mora, Dina je uvjerena da je odgovorna za zločin kojega se ne može sjetiti.
Ali istina koja će isplivati iz Dunava bit će mnogo strašnija – jer čini se da Dina nije jedina koja skriva mračnu tajnu.
Jelena Živić rođena je u Vukovaru 1990. godine, gdje i danas živi i radi. Magistra je anglistike i kroatistike, trenutačno zaposlena u Gimnaziji Vukovar i Srednjoj školi Dalj kao profesorica engleskog i hrvatskog jezika. Nekoliko godina bavila se književnim prevođenjem pa je tako prevela nekolicinu svjetskih bestselera, uglavnom u žanru trilera, a i sama je veliki ljubitelj pisane riječi. Haglovi su njezin prvi roman.

Pepelnica u đakovačkoj katedrali
2026-02-18 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Pepelnicu, u srijedu, 18. veljače večernje misno slavlje s početkom u 18.30 sati u đakovačkoj katedrali predvodit će đakovačko-osječki pomoćni biskup Ivan Ćurić. Dopodnevna misna slavlja toga dana u katedrali su kao blagdanom: u 7.30 i u 9 sati. Na svim misnim slavljima bit će upriličen i obred pepeljenja.

Foto: Moje Đakovo

Duhovna obnova u Župi Preobraženja Gospodinovog
2026-02-19 17:30 - 20:00 | Budrovci, Budrovci, Budrovci, Hrvatska, 31400, Croatia (Local Name: Hrvatska)
U Župi Preobraženja Gospodinovog, od 19. do 22. veljače 2026. godine, održat će se duhovna obnova koju će predvoditi p. Stjepan Ivan Horvat, misionar Krvi Kristove.
Program započinje u četvrtak, 19. veljače u Budrovcima, gdje će u 17.30 sati biti krunica, u 18.00 križni put, a u 18.30 sveta misa s propovijedi, nakon koje slijedi nagovor i klanjanje.
U petak, 20. veljače program se nastavlja u Novim Perkovcima. Vjernici su pozvani na krunicu u 17.30 sati, križni put u 18.00 sati te svetu misu s propovijedi u 18.30 sati. I nakon mise predviđeni su nagovor i euharistijsko klanjanje.
Subota, 21. veljače rezervirana je za Piškorevce. Susret s krizmanicima započinje u 16.30 sati, zatim slijedi krunica u 17.30, križni put u 18.00 te sveta misa s propovijedi u 18.30 sati. Nakon mise bit će nagovor i klanjanje.
Završetak duhovne obnove bit će u nedjelju, 22. veljače, svetim misama: u 8.30 sati u Novim Perkovcima, u 9.30 sati u Budrovcima te u 11.00 sati u Piškorevcima.
Tijekom krunice, križnoga puta i klanjanja bit će mogućnost za svetu ispovijed, a duhovni razgovor bit će moguć u dogovoru s voditeljem duhovne obnove.

Duhovna obnova u Župi Preobraženja Gospodinovog
2026-02-20 17:30 - 20:00 | Novi Perkovci

Susret osoba s invaliditetom đakovačke regije
2026-02-21 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Susret osoba s invaliditetom i članova njihovih obitelji đakovačke regije održat će se u subotu, 21. veljače 2026. godine u Sinodskoj dvorani Središnje nadbiskupijske i fakultetske knjižnice, P. Preradovića 17 u Đakovu s početkom u 9 sati. Geslo susreta je : „Na toj stijeni – pozvani i vrijedni u Božjim očima”.
Sudjelovanje na susretu potrebno je prijaviti Aniti Bošnjak, tajnici Nadbiskupijskog povjerenstva za pastoral osoba s invaliditetom na broj: 099/6809630 ili na e-mail: anita.bosnjak1208@gmail.com do 19. veljače 2026. godine.

Duhovna obnova u Župi Preobraženja Gospodinovog
2026-02-21 16:30 - 20:00 | Piškorevci, Piškorevci, Piškorevci, Hrvatska, 31417, Croatia (Local Name: Hrvatska)

6. Zimski kup DVD-a Đakovo
2026-02-21 17:00 - 23:30 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
Dobrovoljno vatrogasno društvo Đakovo i ove godine organizira šesti po redu Zimski kup u brzom spajanju usisnog voda.
Natjecanje će se održati 21.veljače od 17:00 sati u nastavnoj sportskoj dvorani u sklopu Osnovne škole Josipa Antuna Ćolnića u Đakovu, a svečano proglašenje rezultata planirano je za 20:30 u velikoj dvorani DVD-a Đakovo.

Foto: Moje Đakovo

Duhovna obnova u Župi Preobraženja Gospodinovog
2026-02-22 08:30 - 12:00 | Hrvatska

Predstavljanje knjige "Idem u penziju - i što sad?"
2026-02-24 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Nikad nije kasno da posadite stablo. Ili napišete knjigu! Liječnica obiteljske medicine na svoj je 65. rođendan stavila na vrata ordinacije obavijest i otišla u mirovinu. Pred njom je bila jedna od najvećih promjena u životu, istodobno zastrašujuća i privlačna, jer mirovina je početak nečeg novog, nepoznatog i neistraženog, ali svakako izazovnog. To je vrijeme kad se konačno možemo posvetiti sebi i onom što volimo. Mira Lončar Dušek odlučila ga je dobro iskoristiti – ona čita, ide na tai chi, pohađa najrazličitije radionice, putuje, zapisuje i još štošta. A svoja iskustva i razmišljanja pretočila je u inspirativnu knjigu s namjerom da i druge potakne na sličnu avanturu kreativnog starenja.

Proljetni i obrtnički sajam
2026-02-27, 2026-02-28 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U Gospodarskom centru u Osijeku posjetitelje ponovo očekuje omiljeni Proljetni i obrtnički sajam, koji će se održati od petka, 27. veljače do nedjelje, 1. ožujka 2026. godine.
Već više od 30 godina ovaj sajam okuplja izlagače i posjetitelje iz cijele Hrvatske i inozemstva, a i ove godine donosi bogatu ponudu poljoprivredne mehanizacije, proizvoda obiteljskih poljoprivrednih gospodarstava, autohtonih slavonskih delicija, obrtničkih rukotvorina, opreme i uređaja u kućanstvu te predstavljanje gospodarskih potencijala općina Osječko-baranjske županije i šire.
Proljetni i obrtnički sajam, prema broju izlagača i posjetitelja te veličini izložbenog prostora, predstavlja značajan gospodarski događaj na istoku Hrvatske. Sajam je izložbeno-prodajnog karaktera, a i ove se godine očekuje velik broj izlagača iz Hrvatske i inozemstva.
To je mjesto gdje se spajaju znanje, iskustvo i ljubav prema domaćem radu – i gdje svaki posjetitelj može pronaći nešto za sebe.
Ulaz je besplatan, a za sve posjetitelje sajma osiguran je i besplatan parking – još jedan razlog više da provedete dan u druženju i podršci domaćim proizvođačima.
Ako volite autentične proizvode, vrijedne ruke obrtnika i slavonsku atmosferu, ne propustite posjetiti Proljetni i obrtnički sajam 2026. – događaj koji svake godine podsjeća koliko su naša tradicija i zajedništvo važni za budućnost regije.
Sajam se održava u organizaciji Osječko-baranjske županije i Gospodarskog centra Osječko-baranjske županije.
Izvor: Gospodarski centar Osječko-baranjske županije
Foto: Osijek.in
